CELEX: 62018TN0740
Language: bg
Date: 2018-12-18 00:00:00
Title: Дело T-740/18: Жалба, подадена на 18 декември 2018 г. — Taminco и Arysta LifeScience Great Britain/Комисия

25.2.2019   
            
            
               BG
            
            
               Официален вестник на Европейския съюз
            
            
               C 72/35
            
         
      Жалба, подадена на 18 декември 2018 г. — Taminco и Arysta LifeScience Great Britain/Комисия
      (Дело T-740/18)
      (2019/C 72/44)
      Език на производството: английски
      
         Страни
      
      
         Жалбоподатели: Taminco BVBA (Гент, Белгия) и Arysta LifeScience Great Britain Ltd (Единбург, Обединено кралство) (представители: C. Mereu и M. Grunchard, lawyers)
      
         Ответник: Европейска комисия
      
         Искания на жалбоподателите
      
      Жалбоподателите искат от Общия съд:
      
                  —
               
               
                  да отмени Регламент за изпълнение (ЕС) 2018/1500 на Комисията от 9 октомври 2018 година относно неподновяването на одобрението на активното вещество тирам и за забрана на употребата и продажбата на семена, третирани с продукти за растителна защита, съдържащи тирам (1), и да върне оценката на въпросното активно вещество на Европейския орган за безопасност на храните (ЕОБХ) и на ответника, ако е необходимо;
               
            
                  —
               
               
                  да разпореди удължаване на крайния срок на одобрението на въпросното активно вещество, за да се извърши преоценката му;
               
            
                  —
               
               
                  при условията на евентуалност, да отмени частично обжалвания регламент в частта му, с която той забранява подновяването на одобрението на въпросното активно вещество по отношение на третирането на семена и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата си жалбоподателите излагат шест основания.
      
                  1.
               
               
                  Първо: твърдят, че оспореният регламент е процедурно опорочен, тъй като ответникът не е взел предвид поисканото от жалбоподателите оттегляне на заявлението за подновяване на одобрението на тирама за прилагане чрез пръскане на листа, и запазване само на употребата за третиране на семена.
               
            
                  2.
               
               
                  Второ: твърдят, че оспореният регламент е приет вследствие на явна грешка в преценката.
               
            
                  3.
               
               
                  Трето: твърдят, че оспореният регламент е приет в нарушение на член 4, параграф 5 от Регламент (ЕО) № 1107/2009 (2).
               
            
                  4.
               
               
                  Четвърто: твърдят, че ответникът е действал ultra vires, като е направил предложение за класифициране на въпросното активно вещество.
               
            
                  5.
               
               
                  Пето: твърдят, че оспореният регламент е приет в процедура, в хода на която правото на защита на жалбоподателите не е било спазено.
               
            
                  6.
               
               
                  Шесто: твърдят, че оспореният регламент е приет в нарушение на принципа на предпазните мерки и на основните принципи на правото на Европейския съюз на пропорционалност и на равно третиране.
               
            
         (1)  ОВ L 254, 2018 г., стр. 1.
      
         (2)  Регламент (ЕО) № 1107/2009 на Европейския парламент и на Съвета от 21 октомври 2009 година относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 2009 г., стр. 1).